गिद्धौर (चतरा):- सामाजिक सरोकार का बदला गिद्धौर में साफ देखने को मिल रहा है। यहां तक की बेटा-बेटी में फर्क की लकीर भी मिट रही है। मंगलवार को प्रखंड मुख्यालय के 95 वर्षीय पर्वतीया देवी का निधन हो गया। पर्वतीय देवी का भरा पूरा परिवार था। परंतु जब घर से शव यात्रा निकला तो देखने लायक थी। पर्वतीया देवी के पुत्रवधू ललिता देवी, कांति देवी व पोत्रवधू मीना देवी,लीला देवी ने अर्थी को कंधा दिया। पुत्रवधू व पोत्रवधू द्वारा अर्थी को कंधा दिया जाना सामाजिक बदलाव का एक अच्छा नजारा था। लोग इन लोगों की पहल को काफी सराहना कर रहे थे। पर्वतीय देवी का अग्नि संस्कार स्थानीय श्मशानघाट धोबिनिया गडा में किया गया। मुखाग्नि का रस्म उनका छोटा पुत्र संतोष दांगी ने निभाया। घर से जैसे ही शव यात्रा श्मशान घाट के लिए निकला। वैसे ही पुत्रवधू व पोत्रवधू ने अर्थी को कंधा दिया।हालांकि मौके पर उपस्थिति पुरुषों द्वारा कुछ दूरी के बाद अर्थी को कंधा देकर श्मशान घाट पहुंचाया। पुत्रवधू व पोत्रवधू द्वारा शव को कंधा देकर सामाजिक सरोकार का एक नया अध्याय शुरू किया। इसकी चर्चा हर ओर हो रहा है। लोग काफी सराहना कर रहे हैं। लोगों का मानना है कि अब धीरे-धीरे बदलाव की बयार बहने लगी है। इस तरह के कदम से भेदभाव की खाई समाप्त भी हो रहा है। शव यात्रा में गौतम कुमार, सत्येंद्र कुमार, प्रकाश दांगी, यदुनंदन पांडेय, रोहन दांगी,राजू लाल वर्मा, उपेंद्र दांगी, महादेव दांगी सहित ग्रामीण शामिल थे।